Studenţii care provin din familii ale căror venituri lunare nete medii pe membru de familie sunt mai mici decât cuantumul salariului minim pe economie (1386 lei/membru de familie) vor depune următoarele documente, **după caz**:

1. Consimtamant GDPR – urmeaza sa se incarce in Carnetul online;
2. copii ale buletinelor/ cărţilor de identitate ale părinţilor;
3. copii ale certificatelor de naştere şi ale buletinelor/ cărţilor de identitate (dacă este cazul), ale celorlalţi membri ai familiei, aflaţi în întreţinerea părinţilor;
4. adeverinţe de elev sau de student pentru membrii familiei care urmează o formă de învăţământ;
5. declaraţii pe propria răspundere a unuia dintre părinţi, dată la notar sau la primăria localităţii în care îşi are domiciliul, pentru copii minori aflaţi în întreţinerea familiei, care nu urmează o formă de învăţământ şi nici nu obţin venituri proprii;
6. adeverinţe privind cuantumul alocaţiei primite pentru copiii minori cu probleme medicale;
7. documente justificative privind *veniturile studenţilor titulari ai solicitarii pentru acordarea bursei sociale şi ale părinţilor acestora*, după caz:
   1. cupoane sau adeverinţă de la Casa de Pensii privind cuantumul pensiei (indiferent de natura acesteia) pentru lunile iulie 2021, august 2021, septembrie 2021;
   2. adeverinţă de şomaj pentru lunile pentru lunile iulie 2021, august 2021, septembrie 2021;
   3. adeverinţă de venit net, pentru lunile pentru lunile iulie 2021, august 2021, septembrie 2021;
8. declaraţie pe propria răspundere dată de fiecare părinte care nu obţine nici un fel de venit, în faţa unui notar sau la primăria localităţii în care îşi are domiciliul;
9. copie după certificatul de deces, în cazul în care studentul este orfan de un părinte, se completează cu adeverinţă/ cupoane (pentru lunile iulie 2021, august 2021, septembrie 2021;) privind cuantumul pensiei de urmaş pentru student şi fraţii acestuia;
10. copie a hotărârii judecătoreşti, în cazul în care părinţii sunt divorţaţi, se completează cu adeverinţă/ cupoane privind cuantumul pensiei alimentare (pentru lunile iulie, august și septembrie 2021), pentru student şi fraţii acestuia;
11. documente justificative de la Administraţia Financiară privind veniturile nete obţinute din activităţi autorizate (de exemplu: chirii, PFA, societăţi comerciale, asociaţii familiale, activităţi de exploatare a proprietăţilor personale ale studentului şi ale familiei: terenuri agricole, păduri, chirii, etc.);
12. declaraţie pe propria răspundere a solicitantului, din care să reiasă că el şi familia sa nu mai are şi alte venituri decât cele declarate

**Toate documentele vor fi scanate si salvate în format pdf.**

**În perioada de depunere (vezi calendar), se vor încarca documentele în Carnetul online**

**Atenţie: Adeverinţele ANAF şi Registrul Agricol sunt obligatorii pentru anul 2021! (pentru documentele de la pct. 11)**

Documentele justificative de la Administrația Financiară se solicită pe ultimele 3 luni pentru care există situații definitive înregistrate la Administrația Financiară.